Οδηγίες για την δημιουργία προφίλ θερμοκρασίας, αλατότητας, πυκνότητας με Ocean Data View

1. Κατεβάστε στο Η/Υ σας το ODV από τη διεύθυνση

[**https://1drv.ms/f/s!AhtmGUxqMOcz1ClFQ3q1zNaNoCGd**](https://1drv.ms/f/s!AhtmGUxqMOcz1ClFQ3q1zNaNoCGd)

1. Η εγκατάσταση του προγράμματος γίνεται από τον κατάλογο Setup
2. Στον κατάλογο Documents υπάρχουν όλα τε έγγραφα χρήσης του προγράμματος
3. Τα δεδομένα προφίλ θερμοκρασίας – αλατότητας θα πρέπει να εισαχθούν σε ένα αρχείο excel όπως το πρότυπο αρχείο text.xlsx.
4. Η στήλη Α αναφέρεται στην δειγματοληψία (κωδικός MEDITS), η στήλη Β στον αριθμό του σταθμού (1, αν υπάρχουν περισσότεροι σταθμοί γράφουμε 2, 3, κλπ.), στη στήλη C μπαίνει ο τύπος δεδομένων (Β - Bottle profile data), στη στήλη D η ημερομηνία δειγματοληψίας (month/day/year), στη στήλη Ε βάζουμε το γεωγραφικό μήκος (Ανατολή, Ε), στη στήλη F το γεωγραφικό πλάτος (Βορράς, Ν) και κατόπιν τα δεδομένα βάθους (στήλη G), θερμοκρασίας (στήλη Ι), αλατότητας (στήλη K). Κάθε στήλη δεδομένων διαχωρίζεται από την επόμενη από στήλη που εκφράζει την αξιοπιστία των δεδομένων (QF) που αν είναι 0 σημαίνει «υψηλή αξιοπιστία». Με τον ίδιο τρόπο προσθέτετε μία στήλη με τα δεδομένα πυκνότητας και μία στήλη αξιοπιστίας.
5. Αποθηκεύουμε το αρχείο excel σε ένα κατάλογο εργασίας (φάκελο) και κατόπιν επιλέγουμε όλα τα δεδομένα, τα αντιγράφουμε και τα επικολλούμε σε αρχείο \*.txt όπως το πρότυπο αρχείο (χρησιμοποιούμε το Σημειωματάριο-Notepad).
6. Ανοίγουμε το πρόγραμμα ODV και επιλέγουμε την επιλογή ***Import → ODV Spreadsheet*** για να εισάγουμε τα δεδομένα. Θα επιλέξουμε τον κατάλογο εργασίας και το αρχείο \*.txt.
7. Όταν εισαχθούν τα δεδομένα, θα επιλέξουμε ***View → Layout Templates → 2 STATION Windows***. Θα δημιουργηθούν 2 παράθυρα διαγραμμάτων και ένα παράθυρο με τον χάρτη.
8. Σέρνοντας το ποντίκι πάνω σε κάθε διάγραμμα και κάνοντας δεξί κλικ με το ποντίκι ορίζουμε τους x, y – άξονες (***X-Variable, Y-Variable***).
9. Σέρνοντας το ποντίκι πάνω από το χάρτη και κάνοντας δεξί κλικ με το ποντίκι ζουμάρουμε στο χάρτη (***Zoom***) για να δούμε την θέση των σταθμών μέτρησης.